stanford-oval/wikipedia huggingface dataset:
พรรคสังคมประชาธิปไตยไทย
ที่มาของการก่อตั้งพรรค

พรรคการเมืองใหม่  ได้เริ่มต้นเกิดขึ้นจากการประชุมร่วมกันของกลุ่มพันธมิตรประชาชนเพื่อประชาธิปไตย   ที่สนามกีฬามหาวิทยาลัยธรรมศาสตร์ ศูนย์รังสิต เมื่อวันที่ 25 พฤษภาคม พ.ศ. 2552 ซึ่งเป็นวันครบรอบ 1 ปี ของการเริ่มชุมนุมครั้งใหญ่ของกลุ่มพันธมิตรประชาชนเพื่อประชาธิปไตย (การชุมนุม 193 วัน) และในการชุมนุมครั้งนั้นได้มีการเปิดโอกาสให้ประชาชนแนวร่วมได้แสดงความเห็นถึงการจัดตั้งพรรคการเมืองของกลุ่มพันธมิตร ซึ่งประชาชนที่เข้าร่วมประชุมมีความเห็นเป็นเอกฉันท์ ให้มีการจัดตั้งพรรคการเมืองขึ้น
จากนั้นในวันที่ 6 ตุลาคม พ.ศ. 2552 ทางพรรคได้จัดประชุมกรรมการบริหารพรรคและสมาชิกพรรครวมทั้งหมด 9,000 คน ที่เมืองทองธานี และได้มีการลงคะแนนเสียงเลือกกรรมการบริหารพรรคชุดปัจจุบัน
คณะกรรมการบริหารพรรค > ชุดแรก

คณะกรรมการบริหารพรรคชุดแรก ประกอบด้วย
นายสาวิทย์ แก้วหวาน             หัวหน้าพรรค (สิ้นสุดเมื่อ 5 ตุลาคม พ.ศ. 2552)
นางปรีดา คนคล่อง          รองหัวหน้าพรรค
นายชาลี ลอยสูง            รองหัวหน้าพรรค
นายสุคม ศรีนวล         เลขาธิการพรรค
นายสุริญา ถือลาภ             รองเลขาธิการพรรค
นายณัฐวัตร หวังสุดดี
รองเลขาธิการพรรค
นางพรทิพย์ แสนทวีสุข         นายทะเบียนสมาชิกพรรค
นายสมพร ขวัญเนตร    โฆษกพรรค
นายสมพร ขวัญเนตร          กรรมการและเหรัญญิกพรรค
และกรรมการบริหารพรรคอีก 15 คน
คณะกรรมการบริหารพรรค > ชุดที่สอง

นายสนธิ ลิ้มทองกุล เป็นหัวหน้าพรรค (ลาออกเมื่อ 14 พฤษภาคม พ.ศ. 2553)
นายสมศักดิ์ โกศัยสุข เป็นรองหัวหน้าพรรค
นายสุริยะใส กตะศิลา เป็นเลขาธิการพรรค
พล.ร.ท.ประทีป ชื่นอารมณ์ เป็นเหรัญญิกพรรค
นายบรรจง นะแส เป็นกรรมการบริหารพรรค
นายประพันธ์ คูณมี เป็นกรรมการบริหารพรรค
นายสุทธิ อัฌชาศัย เป็นกรรมการบริหารพรรค
นายชาลี ลอยสูง เป็นกรรมการบริหารพรรค
นายชุมพล สังข์ทอง เป็นนายทะเบียนพรรค
นางสาวอาภารัตน์ ชาติชุติกำจร เป็นกรรมการบริหารพรรค
นายสำราญ รอดเพชร เป็นโฆษกพรรค
นายศรัณยู วงศ์กระจ่าง เป็นรองเลขาธิการพรรค
นางกิมอัง พงษ์นารายณ์ เป็นกรรมการบริหารพรรค
นางสาวอัญชะลี ไพรีรัก แนวร่วมพันธมิตรฯ
พล.ต.ท.สมเกียรติ พ่วงทรัพย์ อดีตผู้บัญชาการตำรวจสันติบาล
นายเทิดภูมิ ใจดี อดีตผู้นำแรงงาน
พลเอกกิตติศักดิ์ รัฐประเสริฐ อดีตผู้ช่วยหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม อดีตนายทหารราชองครักษ์เวร
นางลักขณา ดิษยะศริน ตะเวทิกุล ผู้จัดการโรงเรียนนานาชาติดิอเมริกันสกูลออฟแบงค็อก
นางเสน่ห์ หงษ์ทอง ผู้ประสานงานสมาพันธ์แรงงานรัฐวิสาหกิจสัมพันธ์ (สรส.)
นายอมรเทพ อมรรัตนานนท์ อดีตเลขาธิการศูนย์กลางนักเรียนนักศึกษาปี 2519
นายพิชิต ไชยมงคล รักษาการรองเลขาธิการพรรค
นายธัญญา ชุนชฎาธาร นักวิชาการ นักเขียน
นางทัศนีย์ บุญประสิทธิ์ แกนนำพันธมิตรฯ อุบลราชธานี
นายสราวุธ นิยมทรัพย์ แกนนำพันธมิตรนครปฐม
นายรังษี ศุภชัยสาคร แกนนำเครือข่ายพันธมิตรอุดรธานี
คณะกรรมการบริหารพรรค > ชุดที่สาม

ที่ประชุมใหญ่วิสามัญพรรคการเมืองใหม่ ครั้งที่ 1/2553 เมื่อวันที่ 3 กรกฎาคม 2553 ได้เลือกตั้งคณะกรรมการบริหารพรรคชุดใหม่ จำนวน 25 คน ประกอบด้วย
นายสมศักดิ์ โกศัยสุข หัวหน้าพรรค
นายพิเชฐ พัฒนโชติ รองหัวหน้าพรรค (ลาออก 28 เมษายน พ.ศ. 2554)
นางภินันทน์ โชติรสเศรณี รองหัวหน้าพรรค
นายเทิดภูมิ ใจดี รองหัวหน้าพรรค
นายสำราญ รอดเพชร รองหัวหน้าพรรค และ โฆษกพรรค (ลาออก 28 สิงหาคม พ.ศ. 2554)
นายสุริยะใส กตะศิลา เลขาธิการพรรค (ลาออก 28 สิงหาคม พ.ศ. 2554)
นายศรัณยู วงษ์กระจ่าง รองเลขาธิการพรรค
นางสาวสุวันนี ไวศรีแสง เหรัญญิกพรรค
นางสาวเสน่ห์ หงษ์ทอง นายทะเบียนสมาชิกพรรค
และกรรมการบริหารพรรคอีก 16 คน
คณะกรรมการบริหารพรรค > ชุดที่สี่

ที่ประชุมใหญ่สามัญพรรคการเมืองใหม่ ครั้งที่ 2/2554 เมื่อวันอาทิตย์ที่ 28 สิงหาคม 2554 ได้เลือกตั้งกรรมการบริหารพรรคแทนกรรมการบริหารชุดเดิมที่ลาออก จำนวน 7 คน ประกอบด้วย
นายชัยวุฒิ หวังซื่อกุล
นายประยุทธ วีระกิตติ
นายสมาน ท่อทิพย์
นางสาวจิรจันทร์ จำปาทอง
นายพรเพิ่ม จิวสกุล
นายอมรชาติ เกตุพุฒ
นายเวียยีซ่า กองแก
มีคณะกรรมการบริหารพรรคที่ปฏิบัติหน้าที่ จำนวน 15 คน ประกอบด้วย
นายสมศักดิ์ โกศัยสุข หัวหน้าพรรค
นางภินันทน์ โชติรสเศรณี รองหัวหน้าพรรค
นายพรเพิ่ม จิวสกุล กรรมการบริหารพรรคปฏิบัติหน้าที่เลขาธิการพรรค
นางสาวสุวันนี ไวศรีแสง เหรัญญิกพรรค
นางสาวเสน่ห์ หงษ์ทอง นายทะเบียนสมาชิกพรรค
นายชัยวุฒิ หวังซื่อกุล กรรมการบริหารพรรคปฏิบัติหน้าที่โฆษกพรรค
นายสมบัติ เบญจศิริมงคล กรรมการบริหารพรรค (ลาออก ธันวาคม พ.ศ. 2554)
และกรรมการบริหารพรรคอีก 11 คน
สัญลักษณ์ของพรรคการเมืองใหม่

สัญลักษณ์ของพรรคการเมืองใหม่นั้น ออกแบบโดย  จิราวุฒิ นิลกำแหง ซึ่งเป็นนักออกแบบของสถานีโทรทัศน์ ASTV ในเครือผู้จัดการอยู่แล้ว โดยใช้สัญลักษณ์ของทางกลุ่มพันธมิตรฯเป็นหลัก ที่เป็นรูปแขนที่คล้องเกี่ยวกัน โดยเปลี่ยนมาเป็นสวัสติกะในลักษณะเวียนขวา ซึ่งเป็นสัญลักษณ์ที่ใช้มาตั้งแต่โบราณ และมีรูปหัวใจ  4 ดวงอยู่ตรงกลาง หมายถึง ความโชคดี กล่าวคือ ตามความเชื่อของชาวยุโรปนั้น ใบโคลเวอร์ เป็นใบไม้ที่มีลักษณะคล้ายรูปหัวใจนั้นจะมี 3 ใบ แต่หากใครพบใบโคลเวอร์ที่มีกลีบใบ 4 ใบ หรือใบโคลเวอร์ 4 แฉก นับเป็นนิมิตรมงคล
แต่ก็ได้รับการวิจารณ์จากผู้คนจำนวนหนึ่งว่าดูคล้ายกับสัญลักษณ์ของพรรคนาซี ของอดอล์ฟ ฮิตเลอร์ ผู้นำเผด็จการทหารของเยอรมนีในช่วงสงครามโลกครั้งที่สอง
การส่งผู้สมัครลงเลือกตั้งและการถอนตัว

ในวันที่ 24 มิถุนายน พ.ศ. 2553 ที่ประชุมของพรรคการเมืองใหม่ ได้มีมติส่ง พล.อ.กิตติศักดิ์ รัฐประเสริฐ ลงสมัครรับเลือกตั้งเป็นสมาชิกสภาผู้แทนราษฎร (ส.ส.) ในเขต 6 กรุงเทพมหานคร (เขตบึงกุ่ม, เขตลาดพร้าว, เขตวังทองหลาง, เขตบางกะปิ, เขตสะพานสูง) ในการเลือกตั้งแทนที่ นายทิวา เงินยวง ส.ส.เก่าของพรรคประชาธิปัตย์ ที่ถึงแก่กรรมไป ซึ่งนับว่าเป็นครั้งแรกที่ทางพรรคได้ส่งผู้สมัครลงรับเลือกตั้ง
แต่ทว่าในวันรุ่งขึ้น พล.อ.กิตติศักดิ์ ได้ประกาศถอนตัว เนื่องจากอ้างว่า สำรวจคะแนนเสียงแล้วไม่ดี และไม่ต้องการแข่งกับผู้สมัครจากพรรคเพื่อไทย  คือ นายก่อแก้ว พิกุลทอง เนื่องจากเป็นผู้ก่อการร้ายจากเหตุการณ์การชุมนุมของกลุ่มคนเสื้อแดง พ.ศ. 2553 ที่ผ่านมา ซึ่งเรื่องนี้ได้ก่อให้เกิดการวิพากษ์วิจารณ์ต่อมามากมาย
นอกจากนี้แล้วการเลือกตั้งซ่อมในเขต 1 จังหวัดสุราษฎร์ธานี เมื่อวันที่ 30 ตุลาคม ปีเดียวกัน แทนที่ นายชุมพล กาญจนะ ที่ถูกเพิกถอนคุณสมบัติการเป็น ส.ส.ไป พรรคการเมืองใหม่ในตอนแรกก็มีท่าทีว่าจะส่ง  นายชาญชัย ช่วยจันทร์ ลงเลือกตั้ง แต่ท้ายที่สุดก็มีมติว่าไม่ส่ง
การลงสมัครรับเลือกตั้ง สก. และ สข.กรุงเทพมหานคร

พรรคการเมืองใหม่ส่งผู้สมัครลงรับเลือกตั้งครั้งแรก คือ การเลือกตั้งสมาชิกสภากรุงเทพมหานคร (ส.ก.) และสมาชิกสภาเขต (ส.ข.) ของกรุงเทพมหานคร ในวันอาทิตย์ที่ 29 สิงหาคม พ.ศ. 2553 โดยส่งผู้สมัคร ส.ก.ลงทั้งหมด 40 เขต จาก 61 เขตเลือกตั้ง และ ผู้สมัคร ส.ข. 22 เขตเลือกตั้ง จำนวน 150 คน โดยหาเสียงใช้สโลแกนว่า  "กรุงเทพฯ ทราบแล้วเปลี่ยน" และรณรงค์ให้เลือกพรรคของตนเพื่อเข้าไปตรวจสอบการทุจริตในกรุงเทพมหานคร
ซึ่งในการประเมินตามผลการสำรวจความคิดเห็น พบว่า พรรคการเมืองใหม่น่าจะได้ 1 ที่นั่งจากเขตคลองสาน ซึ่งเป็นผู้สมัครที่เป็น ส.ก.เดิมที่ย้ายมาจากพรรคประชาธิปัตย์ แต่เมื่อผลการเลือกตั้งออกมาจริง ๆ  แล้ว พรรคการเมืองใหม่ไม่ได้รับการเลือกตั้งเลยแม้สักที่เดียว ไม่ว่าจะเป็น ส.ก. หรือ ส.ข.
ความขัดแย้งกับกลุ่มพันธมิตรฯ

ในปลายเดือนเมษายน พ.ศ. 2554 ได้มีความขัดแย้งระหว่างทางกลุ่มพันธมิตรฯซึ่งเป็นผู้ก่อตั้งพรรคกับทางสมาชิกและกรรมการบริหารพรรคเกิดขึ้น  ถึงเรื่องการส่งผู้สมัครลงรับเลือกตั้งในการเลือกตั้งกลางปีเดียวกัน ซึ่งทางกลุ่มพันธมิตรฯมีมติให้โหวตโนในการเลือกตั้งครั้งนี้ คือ ให้กาช่องไม่ประสงค์ลงคะแนนให้ใครในบัตรลงคะแนน เรื่องนี้ก่อให้เกิดความขัดแย้งระหว่างกลุ่มพันธมิตรฯกับสมาชิกและกรรมการบริหารพรรค  ต่อมา นายสมศักดิ์ หัวหน้าพรรค และนายสาวิทย์ แก้วหวาน ได้ทำตามมติของสมาพันธ์แรงงานรัฐวิสาหกิจสัมพันธ์ (สรส.) ให้ถอนตัวจากการเป็นแกนนำของพันธมิตรฯ และนายพิเชฐ พัฒนโชติ รองหัวหน้าพรรคก็ได้ลาออกจากพรรคเช่นเดียวกัน ต่อมาทางพรรคได้จัดการประชุมกรรมการบริหารพรรค ได้มีกลุ่มผู้ชุมนุมของพันธมิตรฯได้บุกเข้าไปถึงที่ทำการพรรคเพื่อกดดันมิให้พรรคมีมติส่งผู้สมัครลงรับเลือกตั้ง จนเกือบเป็นการปะทะกัน  ซึ่งต่อมาในเรื่องนี้ทำให้ นายสนธิ ลิ้มทองกุล อดีตหัวหน้าพรรคและแกนนำพันธมิตรฯรุ่นที่ 1 ได้โจมตีนายสมศักดิ์อย่างรุนแรง และได้ประกาศให้สมาชิกพรรคยึดพรรคคืนกลับ ซึ่งทางนายสมศักดิ์ก็ได้โต้กลับมาเช่นเดียวกัน ต่อมาทางกลุ่มพันธมิตรฯได้มีการลงรายชื่อเพื่อถอดถอนนายสมศักดิ์ออกจากตำแหน่งหัวหน้าพรรค แต่ทางนายสมศักดิ์ได้ยืนยันว่าจะส่งผู้สมัครลงรับเลือกตั้ง พร้อมกับได้มีการโต้กันไปโต้กันมาถึงเรื่องเงินบริจาคด้วย
ความขัดแย้งกับกลุ่มพันธมิตรฯ > การเลือกตั้ง พ.ศ. 2554

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 คณะกรรมการบริหารพรรค คณะกรรมการสาขาพรรค และคณะกรรมการศูนย์ประสานงานพรรคการเมืองใหม่ทั่วประเทศ ได้ประชุมร่วมกันเมื่อวันที่ 22 สิงหาคม พ.ศ. 2554 มีมติเอกฉันท์ให้พรรคการเมืองใหม่ส่งผู้สมัครเลือกตั้งสมาชิกสภาผู้แทนราษฎร ต่อมา คณะกรรมการบริหารพรรคการเมืองใหม่ส่วนหนึ่ง นำโดยนายสุริยะใส กตะศิลา เลขาธิการพรรค นายสำราญ รอดเพชร โฆษกพรรค และกรรมการบริหารอีก 8 คน ได้ยื่นหนังสือต่อนายทะเบียนพรรคการเมืองขอให้ระงับการรับสมัครผู้สมัครรับเลือกตั้งของพรรคการเมืองใหม่ อันเกิดจากหัวหน้าพรรคฝ่าฝืนนโยบายพรรค ข้อบังคับพรรค และมติที่ประชุมใหญ่และกล่าวหาว่านายสมศักดิ์  โกศัยสุข หัวหน้าพรรคการเมืองใหม่ กระทำการเข้าข่ายฝ่าฝืนพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 มาตรา 31 และคณะกรรมการบริหารพรรคการเมืองใหม่ทั้ง 10 ราย  ยังเข้าร่วมรณรงค์ให้ประชาชนโหวตโนผ่านสื่อมวลชนต่าง ๆ  ซึ่งการกระทำดังกล่าว เป็นการฝ่าฝืนวินัย และจรรยาบรรณของสมาชิกพรรค และกรรมการสาขาพรรค (ข้อ 17) ตามข้อบังคับของพรรคการเมืองใหม่ พ.ศ. 2552 จึงไม่มีสิทธิ์ ไปแถลงในนามของพรรค และยังเป็นการฝ่าฝืน มาตรา 17 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550   อีกทั้ง ต่อมาสำนักงานคณะกรรมการการเลือกตั้ง ได้มีหนังสือที่ ลต (ทบพ.) 0401/8737 ลงวันที่ 28 มิถุนายน  2554 ชี้ขาดว่าพรรคการเมืองใหม่สามารถส่งผู้สมัครรับเลือกตั้งได้โดยถูกต้องตามกฎหมายทุกประการ
เปลี่ยนชื่อพรรค

ในวันที่ 4 กรกฎาคม พ.ศ. 2556 หลังจากที่ประชุมใหญ่สามัญพรรค  ครั้งที่ 1 มติให้เปลี่ยนแปลงที่ตั้งพรรค รวมทั้งเปลี่ยนแปลงชื่อ ชื่อย่อ ภาพเครื่องหมายของ "พรรคการเมืองใหม่" เป็น "พรรคสังคมประชาธิปไตยไทย" โดยให้ยกเลิก ชื่อนโยบายพรรคการเมืองใหม่ พ.ศ.  2552  และให้ใช้ "นโยบายพรรคสังคมประชาธิปไตยไทย พ.ศ.  2556" แทน พร้อมทั้งให้ยกเลิก ข้อบังคับพรรคการเมืองใหม่ พ.ศ. ๒๕๕๒ และที่แก้ไขเพิ่มเติมทุกฉบับ
โดยใช้สัญลักษณ์เป็นรูปดอกกุหลาบสีส้มตัดเส้นสีขาวบนพื้นสีน้ำเงิน เป็นสัญลักษณ์ กรอบด้านข้างเป็นรูปดาว กรอบด้านบนเป็นชื่อพรรคสังคมประชาธิปไตยไทย กรอบด้านล่างเป็นชื่อภาษาอังกฤษ รูปดอกกุหลาบ หมายถึง มีความรักและศรัทธาในสังคมที่ดีงาม เคารพในสิทธิมนุษยชน มีสิทธิเสรีภาพ เสมอภาค ภราดรภาพ ช่วยตนเอง และช่วยผู้อื่น ถือประโยชน์ส่วนรวมเหนือประโยชน์ส่วนตน นำความอยู่ดีมีสุขสู่สังคมอย่างยั่งยืน
ในการประชุมใหญ่สามัญ ครั้งที่ 1/2566 เมื่อวันที่ 23 เมษายน 2566 ทางพรรคได้ทำการแก้ไขข้อบังคับพรรคในส่วนของนโยบายและการสมัครสมาชิกพรรค
กรรมการบริหารพรรคชุดที่ห้า

นางแจ่มศรี สุกโชติรัตน์ หัวหน้าพรรค
นายชาลี ลอยสูง รองหัวหน้าพรรค
นายวิรัตน์ ธงชัยธนากุล รองหัวหน้าพรรค
นายสมศักดิ์ มาณพ รองหัวหน้าพรรค
นายสุคม ศรีนวล เลขาธิการพรรค
นายณัฐวัตร หวังสุดดี รองเลขาธิการพรรค
นางสาวพรทิพย์ แสนทวีสุข เหรัญญิกพรรค
นางสาวเสน่ห์ หงษ์ทอง นายทะเบียนสมาชิกพรรค
นายสมพร ขวัญเนตร โฆษกพรรค
และกรรมการบริหารพรรคอีก 10 คน
ต่อมาในวันอาทิตย์ที่ 21 พฤศจิกายน พ.ศ. 2564 พรรคสังคมประชาธิปไตยไทยได้จัดการประชุมเพื่อเลือกตั้งคณะกรรมการบริหารพรรคชุดใหม่ซึ่งที่ประชุมมีมติเลือก นายสาวิทย์ แก้วหวาน เป็นหัวหน้าพรรคคนใหม่ ส่วนตำแหน่งเลขาธิการพรรคยังคงเป็น นายสุคม ศรีนวล
แหล่งข้อมูลอื่น

เฟซบุ๊คอย่างเป็นทางการ
| ด ค กพรรคสังคมประชาธิปไตยไทย |
| --- | --- | --- |
| หัวหน้าพรรค |  สมศักดิ์ โกศัยสุข(1)  สนธิ ลิ้มทองกุล  สมศักดิ์ โกศัยสุข(2)  แจ่มศรี สุขโชติรัตน์  สาวิทย์ แก้วหวาน  |  |
| เลขาธิการพรรค |  สุริยะใส กตะศิลา  พรเพิ่ม จิวสกุล  สุคม ศรีนวล  |  |
สัญลักษณ์ของพรรคการเมืองใหม่
มัสยิดอัตตักวา

| มัสยิดอัตตักวา |
| --- | --- |

ศาสนา
ศาสนา: อิสลาม
สถานะ: ใช้งาน
ที่ตั้ง
ที่ตั้ง: 80 ซ.1 ถ.หน้าวัดเกตุ ต.วัดเกต อ.เมืองเชียงใหม่ จ.เชียงใหม่ 5000
พิกัดภูมิศาสตร์: 18°47′31.32″N 99°0′25.36″E﻿ / ﻿18.7920333°N 99.0070444°E﻿ / 18.7920333; 99.0070444
สถาปัตยกรรม
ประเภท: มัสยิด
มัสยิดอัตตักวา (จีน: 訕巴契清真寺; พินอิน: shànbāqìqīngzhēnsì) หรือ มัสยิดสันป่าข่อย) ตั้งอยู่ริมฝั่งตะวันออกของแม่น้ำปิงในจังหวัดเชียงใหม่ เป็นหนึ่งในมัสยิดจีน 7 แห่งในจังหวัดเชียงใหม่
มัสยิดนี้สร้างครั้งแรกใน พ.ศ. 2510 และแล้วเสร็จใน พ.ศ. 2512 โดยกลุ่มมุสลิมทั้งที่เป็นชาวจีนและที่ไม่ใช่ชาวจีน มัสยิดนี้ถือเป็นโรงเรียนศาสนาอิสลามแห่งแรกในจังหวัดเชียงใหม่ที่ดำรงรักษาวัฒนธรรมและการศึกษาที่เหมือนที่คุนหมิง มณฑลยูนนาน ประเทศจีน
ดูเพิ่ม

มัสยิดบ้านฮ่อ
ศาสนาอิสลามในประเทศไทย
หม่อมราชวงศ์สุวพันธุ์ สนิทวงศ์

| นายพันตรี หม่อมราชวงศ์ สุวพรรณ สนิทวงศ์ |
| --- | --- |
หม่อมราชวงศ์สุวพันธุ์ สนิทวงศ์ ในบั้นปลายอายุ
เกิด: 12 พฤศจิกายน พ.ศ. 2406
เสียชีวิต: 21 มกราคม พ.ศ. 2470 (63 ปี)
คู่สมรส: จำเริญ สนิทวงศ์ ณ อยุธยา ยี่สุ่น สนิทวงศ์ ณ อยุธยา เงียบ สนิทวงศ์ ณ อยุธยา ประยงค์ สนิทวงศ์ ณ อยุธยา
บุตร: 23 คน
บิดามารดา: พระวรวงศ์เธอ พระองค์เจ้าสายสนิทวงศ์ (บิดา) หม่อมเขียน สนิทวงศ์ ณ อยุธยา (มารดา)
นายพันตรี หม่อมราชวงศ์สุวพันธุ์ สนิทวงศ์ หรือชื่อเล่นว่า คุณชายใหญ่ (12 พฤศจิกายน พ.ศ. 2406 – 21 มกราคม พ.ศ. 2470) เป็นโอรสในพระวรวงศ์เธอ พระองค์เจ้าสายสนิทวงศ์ กับหม่อมเขียน เป็น พระมาตุลา (ลุง) ในพระเจ้าบรมวงศ์เธอ พระองค์เจ้าเยาวภาพงศ์สนิท และสมเด็จพระเจ้าบรมวงศ์เธอ กรมพระยาชัยนาทนเรนทร และเป็นพระปัยกา (ทวด) ในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
ประวัติ

หม่อมราชวงศ์สุวพันธุ์ เข้าถวายตัวต่อพระบาทสมเด็จพระจุลจอมเกล้าเจ้าอยู่หัว ตั้งแต่อายุได้ 7 ปี และทรงเลือกให้เดินทางไปศึกษาในต่างประเทศ เพื่อสืบทอดวิชาแพทย์ต่อจากพระบิดา หม่อมราชวงศ์สุวพันธุ์เดินทางไปศึกษาที่สกอตแลนด์ ตั้งแต่ พ.ศ. 2415 เมื่ออายุ 9 ปี จบการศึกษาแพทย์ศาสตร์จากมหาวิทยาลัยเอดินบะระ เดินทางกลับประเทศไทยเมื่อ พ.ศ. 2427
หม่อมราชวงศ์สุวพันธุ์ เข้ารับราชการเป็นผู้ช่วยของพระวรวงศ์เธอ พระองค์เจ้าสายสนิทวงศ์ พระบิดา ทั้งด้านกิจการแพทย์ และการทหาร ได้รับพระราชทานยศพันตรี ช่วยปรับปรุงกิจการทหาร ร่วมจัดตั้งกรมยุทธนาธิการทหาร และเป็นเลขานุการพระบิดา ที่ดำรงตำแหน่งผู้ช่วยผู้บัญชาการทหารเรือ
หม่อมราชวงศ์สุวพันธุ์ สนิทวงศ์ กราบบังคมทูลลาออกจากราชการ พร้อมกับพระวรวงศ์เธอ พระองค์เจ้าสายสนิทวงศ์ เมื่อ พ.ศ. 2433  เพื่อประกอบกิจการส่วนตัวร่วมกับพระบิดา เป็นผู้ได้รับสัมปทานขุดคลองฝั่งตะวันออกของแม่น้ำเจ้าพระยา ทางตอนเหนือของพระนคร จากตำบลบ้านใหม่ วัดเทียนถวาย ปทุมธานี ไปถึงนครนายก ในนามบริษัทขุดคลองแลคูนาสยาม คลองนี้ได้รับพระราชทานนามว่า "คลองรังสิตประยุรศักดิ์" หรือ "คลองรังสิต"
หม่อมราชวงศ์สุวพันธุ์ สนิทวงศ์ ป่วยเป็นโรคไตพิการเรื้อรัง ถึงแก่อนิจกรรมเมื่อวันที่ 21 มกราคม พ.ศ. 2469 (นับแบบปัจจุบัน พ.ศ. 2470) รวมอายุ 63 ปี 70 วัน พระราชทานเพลิงศพ ณ สุสานหลวงวัดเทพศิรินทราวาส  เมื่อวันที่ 29 พฤษภาคม พ.ศ. 2470
สุวพันธุ์ คือชื่อที่รับพระราชทาน ชื่อ สุวพรรณ นั้นท่านเปลี่ยนเองในปลายอายุของท่าน สนิทวงศ์ ในอักษรโรมัน สะกดว่า Sanidvongs ส่วนชาวต่างชาติเรียกท่านว่า ดอกเตอร์ใหญ่ (Dr. Yai)
บุตร-ธิดา > เจริญ สนิทวงศ์ ณ อยุธยา

เจริญ สนิทวงศ์ ณ อยุธยา (สกุลเดิม บุนนาค) ธิดาพระยาอรรคราชนาถภักดี (หวาด บุนนาค) ราชนิกูล มีบุตร-ธิดา 8 คน คือ
หม่อมหลวงพงศ์ สนิทวงศ์ ต่อมาได้เป็น มหาอำมาตย์ตรี พระยาชลมารคพิจารณ์ สมรสกับหม่อมหลวงติ๋ว ชุมสาย
หม่อมหลวงต้อม สนิทวงศ์
หม่อมหลวงเป้ สนิทวงศ์ ต่อมาได้เป็น อำมาตย์โท พระสุวพันธุ์พิทยาการ
หม่อมหลวงคลอง สนิทวงศ์ (ไชยันต์) เป็นหม่อมใน พลเรือตรี หม่อมเจ้าถาวรมงคลวงศ์ ไชยันต์
หม่อมหลวงรวง สนิทวงศ์
หม่อมหลวงฟ่อน สนิทวงศ์ (ผดุงชีพ)
หม่อมหลวงธัญญะ สนิทวงศ์
หม่อมหลวงนวม สนิทวงศ์
บุตร-ธิดา > ยี่สุ่น สนิทวงศ์ ณ อยุธยา

ธิดาศาสนาจารย์กิมเฮง มังกรพันธ์ และนางทองอยู่ ปักษานนท์ มีบุตรธิดาจำนวน 4 คน ได้แก่
หม่อมหลวงสร้อยระย้า ยุคล (4 ตุลาคม พ.ศ. 2452 — 24 ธันวาคม พ.ศ. 2527) สมรสกับพระเจ้าวรวงศ์เธอ พระองค์เจ้าภาณุพันธุ์ยุคล
หม่อมหลวงซ้ง สนิทวงศ์ สมรสกับหม่อมเจ้ารำไพศรีสอางค์ รพีพัฒน์
หม่อมหลวงพวงร้อย อภัยวงศ์ (28 ธันวาคม พ.ศ. 2457 — 17 สิงหาคม พ.ศ. 2543)
หม่อมหลวงคงคา สนิทวงศ์
บุตร-ธิดา > เงียบ สนิทวงศ์ ณ อยุธยา

หม่อมหลวงพวงแก้ว ณ ระนอง (8 สิงหาคม 2461 — 27 กรกฎาคม 2550) สมรสกับสง่า ณ ระนอง มีบุตรสี่คน
บุตร-ธิดา > ประยงค์ สนิทวงศ์ ณ อยุธยา

มีบุตร รวม 3 คน[ต้องการอ้างอิง]
หม่อมหลวงบัว สนิทวงศ์ สมรสกับ นางแถม สนิทวงศ์ ณ อยุธยา (สกุลเดิม เหลี่ยมจันทร์)
หม่อมหลวงนาวี สนิทวงศ์ สมรสกับ นางอาบ ชูโต
หม่อมหลวงประพันธ์ สนิทวงศ์  (29 เม.ย. 2462 - มี.ค. 2546) สมรสกับ หม่อมราชวงศ์ทรงศรี ศรีธวัช
บุตร-ธิดา > ไม่มีข้อมูล

หม่อมหลวงลำพวน สนิทวงศ์
หม่อมหลวงฟาง สนิทวงศ์
หม่อมหลวงไชย สนิทวงศ์
หม่อมหลวงศรีพรรณ สนิทวงศ์
หม่อมหลวงวิโรจ สนิทวงศ์
หม่อมหลวงมัลลิกา สนิทวงศ์ (กมลคนธ์)
หม่อมหลวงสารภี สนิทวงศ์ (หงสนันทน์)
เครื่องราชอิสริยาภรณ์

หม่อมราชวงศ์สุวพันธุ์ สนิทวงศ์ ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์สยาม

พ.ศ. 2456 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2443 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2430 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2440 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2431 –  เครื่องราชอิสริยาภรณ์อาทิตย์อุทัย ชั้นที่ 3
ปรัสเซีย :
พ.ศ. 2432 –  เครื่องราชอิสริยาภรณ์นกอินทรีแดง ชั้นที่ 3
ออสเตรีย-ฮังการี :
พ.ศ. 2432 –  เครื่องราชอิสริยาภรณ์มงกุฎเหล็ก ชั้นที่ 3
สหราชอาณาจักรสวีเดนและนอร์เวย์ :
พ.ศ. 2432 –  เครื่องราชอิสริยาภรณ์ดาวขั้วโลก ชั้นที่ 3
ฝรั่งเศส :
พ.ศ. 2433 –  เครื่องอิสริยาภรณ์เลฌียงดอเนอร์ ชั้นที่ 5
รัสเซีย :
พ.ศ. 2433 –  เครื่องราชอิสริยาภรณ์นักบุญสตานิสลาส ชั้นที่ 2
แหล่งข้อมูลอื่น

http://www.snidvongs.net/index.php?c_id=0&ct_id=9969&type=customize เก็บถาวร 2020-12-03 ที่ เวย์แบ็กแมชชีน (ในเว็บไซต์ สะกดว่า สุวพรรณ)
ไปรยาดึเซาราฟาแอล

37°4′29.03″N 8°16′53.41″W﻿ / ﻿37.0747306°N 8.2815028°W﻿ / 37.0747306; -8.2815028
ไปรยาดึเซาราฟาแอล
ไปรยาดึเซาราฟาแอล (โปรตุเกส: Praia de São Rafael) เป็นหาดริมฝั่งมหาสมุทรแอตแลนติกแห่งหนึ่ง ตั้งอยู่ใกล้กับหมู่บ้านตากอากาศซึชมารียัชในเขตเทศบาลอัลบูไฟรา เขตฟารู ประเทศโปรตุเกส ห่างจากย่านเมืองเก่าอัลบูไฟราไปทางทิศตะวันตก 4 กิโลเมตร และห่างจากเมืองฟารู (เมืองหลักของเขตฟารู) ไปทางทิศตะวันตก 47.8 กิโลเมตร ไปรยาดึเซาราฟาแอลเป็นหนึ่งในหาดธงฟ้า 69 หาดในภูมิภาคอัลการ์วึ (พ.ศ. 2555) และได้รับการรับรองว่ามีสิ่งอำนวยความสะดวกที่เหมาะสมสำหรับผู้ทุพพลภาพ
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดชุมพร> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชุมพร> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชุมพร> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดชุมพร> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดชุมพร> % | ผลการเลือกตั้งสมาชิกสภาผู้แทนราษฎร เขต 1 จังหวัดชุมพร> ± |
| --- | --- | --- | --- | --- | --- |
|  | ธรรมสังคม   | ประมวล กุลมาตย์ (7)* | 19,589 |  |  |
|  | ชาติไทย  | ณรงค์ บุษยวิทย์ (6) | 19,036 |  |  |
|  | สังคมนิยมแห่งประเทศไทย   | จัตุรนต์ คชสีห์ (15) | 18,077 |  |  |
|  | กิจสังคม  | พินัย รุโจปการ (3) | 12,503 |  |  |
|  | เกษตรสังคม   | อรุณ บุญประเสริฐ (1) | 12,103 |  |  |
|  | กิจสังคม  | ถ้วน พรหมโยธา (4) | 10,350 |  |  |
|  | ประชาธิปัตย์   | แนม บุญสิทธิ (11) | 7,746 |  |  |
|  | ธรรมสังคม   | เสียน ทองจันทร์ (8) | 5,618 |  |  |
|  | สังคมชาตินิยม   | ประเทือง กิตติวานิช (13) | 3,252 |  |  |
|  | สยาม | ไพบูลย์ จันทรมงคล (12) | 2,783 |  |  |
|  | สังคมชาตินิยม   | พันเอก (พิเศษ) สนิตร์ ทองภูเบศร์ (9) | 2,515 |  |  |
|  | ชาติไทย  | สุนันท์ บุษปภาชน์ (5) | 2,507 |  |  |
|  | ราษฎร (พ.ศ. 2517)   | บุญเนื่อง จินดาพรหม (14) | 1,872 |  |  |
|  | ฟื้นฟูชาติไทย   | สามารถ บุษราวรานนท์ (17) | 1,715 |  |  |
|  | ประชาธิปัตย์   | ระไว ฉัตราภรณ์ (10) | 1,500 |  |  |
|  | เศรษฐกร (พ.ศ. 2517)   | ขีด ยิ่งสังข์ (2) | 1,091 |  |  |
|  | กสิกรรมกร | สุวิช ศิริวุฒิ (16) | 308 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ธรรมสังคม   ได้ที่นั่งจาก สหประชาไทย  
: ชาติไทย  ชนะที่นั่ง (เขตเลือกตั้งใหม่)
ดูเพิ่ม

จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
ไปรยาดูกัชแตลู

37°4′23.59″N 8°17′55.17″W﻿ / ﻿37.0732194°N 8.2986583°W﻿ / 37.0732194; -8.2986583
ไปรยาดูกัชแตลู
ไปรยาดูกัชแตลู (โปรตุเกส: Praia do Castelo; แปลว่า หาดปราสาท) เป็นหาดริมฝั่งมหาสมุทรแอตแลนติกแห่งหนึ่ง ตั้งอยู่ใกล้กับหมู่บ้านตากอากาศซึชมารียัชในเขตเทศบาลอัลบูไฟรา เขตฟารู ประเทศโปรตุเกส ห่างจากย่านเมืองเก่าอัลบูไฟราไปทางทิศตะวันตก 6.4 กิโลเมตร และห่างจากเมืองฟารู (เมืองหลักของเขตฟารู) ไปทางทิศตะวันตก 51.3 กิโลเมตร ไปรยาดูกัชแตลูเป็นหนึ่งในหาดธงฟ้า 69 หาดในภูมิภาคอัลการ์วึ (พ.ศ. 2555)
ไปรยาดูกัชแตลูแท้จริงแล้วประกอบด้วยหาดหลักหนึ่งหาดกับหาดบริวารและเวิ้งอ่าวเล็ก ๆ อีกหลายแห่ง หาดหลักมีความยาวประมาณ 200 เมตร โอบล้อมด้วยหน้าผาตะปุ่มตะป่ำสูงประมาณ 9 เมตร ในแต่ละทิศทางจากหาดหลักมีเวิ้งอ่าวเล็ก ๆ หลายแห่งสลับกับโขดหิน หาดแห่งนี้ได้ชื่อมาจากหอสังเกตการณ์ซึ่งเคยตั้งตระหง่านอยู่ที่นี่ หอดังกล่าวสร้างขึ้นในช่วงกลางคริสต์ศตวรรษที่ 16 เพื่อใช้เป็นที่ตรวจตราแนวชายฝั่งและเฝ้าระวังการโจมตีของโจรสลัดบาร์บารีที่มาจากแอฟริกาเหนือ ปัจจุบันยังหลงเหลือซากบางส่วนของหอให้เห็นใกล้กับทางลงสู่หาด
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง